PATVIRTINTA
Panevėžio lopšelio-darželio „Voveraitė“ 
direktoriaus 2026 m. rugpjūčio 25 d.   
įsakymu Nr. VĮ-31

PANEVĖŽIO LOPŠELIO-DARŽELIO „VOVERAITĖ“ PRIEŠMOKYKLINIO UGDYMO DIENŲ LANKOMUMO APSKAITOS BEI ĮSTAIGOS NELANKYMO PREVENCIJOS TVARKOS APRAŠAS

I SKYRIUS 
BENDROSIOS NUOSTATOS
1. Panevėžio lopšelio-darželio „Voveraitė“ (toliau – Įstaiga) priešmokyklinio ugdymo dienų lankomumo apskaitos bei įstaigos nelankymo prevencijos tvarkos aprašas (toliau – Tvarkos aprašas) reglamentuoja priešmokyklinio ugdymo vaikų lankomumo (ugdymo dienų) apskaitos vykdymą, praleidimų fiksavimo, pateisinimo ir informavimo tvarką, prevencines priemones ir pagalbos organizavimą, kai vaikas sistemingai nelanko įstaigos ir atsakomybes bei bendradarbiavimo principais su tėvais (globėjais, rūpintojais) ir institucijomis.
2. Tvarkos aprašu siekiama:
2.1. užtikrinti palankias asmenybės raidos ir ugdymo sąlygas, padedant priešmokyklinio amžiaus vaikams pasirengti sėkmingam mokymuisi mokykloje.
2.2. nustatyti vaikų lankomumo apskaitos kriterijus Įstaigoje;
2.3. vykdyti ugdymo dienų Įstaigoje nelankymo stebėseną ir prevenciją.
3. Tvarkos apraše naudojamos sąvokos:
3.1. Įstaigos nelankantis ugdytinis – ugdytinis, be pateisinamos priežasties per mėnesį praleidęs 50 procentų ar daugiau ugdymo dienų;
3.2. Vaiko gerovės komisija – komisija, organizuojanti ir koordinuojanti prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą mokiniams, turintiems specialiųjų ugdymosi poreikių, ir atliekanti kitas su vaiko gerove susijusias funkcijas;
3.3. Prevencija – tai priemonės, kuriomis siekiama užkirsti kelią socialinės rizikos veiksniams dar prieš susiduriant su jais.
4. Priešmokyklinio ugdymo dienų lankomumo apskaitos bei įstaigos nelankymo prevencijos tvarkos aprašas rengiamas vadovaujantis Lietuvos Respublikos švietimo įstatymu, patvirtintu 1991 m. birželio 25 d. Nr. I-1489 (suvestinė redakcija nuo 2026-01-01 iki 2026-08-31), Priešmokyklinio ugdymo bendrąja programa, patvirtinta Lietuvos Respublikos švietimo, mokslo ir sporto ministro 2022 m. rugpjūčio 24 d. Nr. V-1269, Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106, Dienynų sudarymo elektroninio dienyno duomenų pagrindu tvarkos aprašu, patvirtintu Lietuvos Respublikos švietimo, mokslo ir sporto ministro 2008 m. liepos 4 d. Nr. ISAK-2008 (suvestinė redakcija nuo 2022 m. rugsėjo 1 d.), Lietuvos Respublikos vaiko teisių apsaugos pagrindų įstatymu, patvirtintu 1996 m. kovo 14 d. Nr. I- 1234 (suvestinė redakcija nuo 2025-08-01 iki 2026-04-30), Lietuvos Respublikos vaiko minimalios ir vidutinės priežiūros įstatymu, patvirtintu 2007 m. birželio 28 d. Nr. X-1238 (suvestinė redakcija nuo 2023-04-01), Nesimokančių vaikų ir mokyklos nelankančių mokinių informacinės sistemos nuostatais, patvirtintais Lietuvos Respublikos švietimo ir mokslo ministro 2010 m. balandžio 13 d. įsakymu Nr. V-515 (suvestinė redakcija nuo 2020-03-18) ir kitais mokyklos veiklą reglamentuojančiais teisės aktais.

II SKYRIUS
PRIEŠMOKYKLINIO UGDYMO VAIKŲ LANKOMUMO (UGDYMO DIENŲ) APSKAITOS VYKDYMO, PRALEIDIMŲ FIKSAVIMO, PATEISINIMO IR INFORMAVIMO TVARKA

5. Priešmokyklinis ugdymas teikiamas vadovaujantis „Vaikų priėmimo į Panevėžio miesto savivaldybės ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašu, patvirtintu Panevėžio miesto savivaldybės tarybos 2024 m. vasario 29 d. sprendimu Nr. 1-82 „Dėl Vaikų priėmimo į Panevėžio miesto savivaldybės ikimokyklinio ugdymo mokyklų grupes ugdytis pagal ikimokyklinio ir (ar) priešmokyklinio ugdymo programas tvarkos aprašo patvirtinimo ir savivaldybės tarybos sprendimų pripažinimo netekusiais galios“ (su vėlesniais pakeitimais) ir priešmokyklinio ugdymo planu.
6. Tėvai (globėjai) pasirašę priešmokyklinio ugdymo sutartį privalo užtikrinti vaiko kasdienį punktualų ir reguliarų įstaigos lankymą (išskyrus ligos, vizito pas gydytoją ar kitus svarbius atvejus).
7. Apie neatvykimą tėvai informuoja grupės mokytoją tą pačią dieną iki 9 val. per Dienyną, telefonu ar el. paštu.
8. Įstaigos ugdymo dienų lankomumas žymimas kiekvieną dieną elektroninio dienyno www. mūsųdarželis.lt sistemoje (toliau – Dienyne) vadovaujantis Dienyno tvarkymo nuostatomis.
9. Už kasdienį lankomumo apskaitos vykdymą atsako priešmokyklinio ugdymo mokytojas (-ai).
10. Praleistos ugdymo dienos pateisinamos tėvams informavus dėl:
10.1. mokinių atostogų pagal priešmokyklinio ugdymo planą;
10.2. dėl mokinio ligos, vizito pas gydytoją bei dėl kitų svarbių priežasčių (artimųjų mirties ir pan.);
10.3. gydymo sanatorijoje, iš anksto informuojant apie išvykimą nurodant gydymo laikotarpį.
11. Praleistos dienos lankomumo žiniaraštyje žymimos raide „p“ (t. y. nelankyta pateisinta diena).
12. Be priežasties praleistas ugdymo dienas (daugiau kaip 50 procentų per mėnesį) fiksuoja
priešmokyklinės grupės mokytojai ir kiekvieno mėnesio paskutinę darbo dieną pateikia informaciją Įstaigos lankomumo apskaitos tvarkytojui. Gavęs informaciją iš Įstaigos lankomumo apskaitos tvarkytojo,  vadovas inicijuoja Vaiko gerovės komisijos (toliau-VGK) tolimesnę situacijos analizę, kuri organizuoja tolimesnius pagalbos ir prevencijos veiksmus.

III SKYRIUS
PREVENCINIŲ PRIEMONIŲ TAIKYMAS IR PAGALBOS ORGANIZAVIMAS

13. Siekiant užtikrinti reguliarų priešmokyklinio ugdymo mokinių lankomumą, Įstaigoje taikomos prevencinės priemonės ir organizuojama pagalba vaikui bei jo tėvams (globėjams, rūpintojams).
14. Pastebėjus, kad vaikas be pateisinamos priežasties praleidžia ugdymo dienas, grupės mokytojas ar kitas atsakingas darbuotojas:
14.1. susisiekia su vaiko tėvais (globėjais, rūpintojais);
14.2. išsiaiškina nelankymo priežastis;
14.3. papildomai informuoja apie privalomą priešmokyklinio ugdymo lankymą.
15. Jei vaikas sistemingai nelanko Įstaigos, informuojamas socialinis pedagogas, Įstaigos vadovas arba jo įgaliotas asmuo. Vykdomos šios prevencinės priemonės:
15.1. organizuojamas pokalbis su tėvais (globėjais, rūpintojais), švietimo pagalbos specialistais ir reikalui esant su įstaigos VGK.
15.2. išskirtinais atvejais informuojamos atsakingos institucijos (Panevėžio vaiko teisių tarnyba, Panevėžio socialinių paslaugų centras ir pan.).
16. Įstaigos administracija:
16.1. paskiria Įstaigos lankomumo apskaitos tvarkytoją, kuris:
16.1.1. renka ir tvarko su Įstaigos nelankančiais priešmokyklinio ugdymo mokiniais susijusius duomenis; 
16.1.2. kiekvieną mėnesį iki kito mėnesio 5 dienos į NEMIS modulį „Nelankantys“ suveda duomenis apie mokinį, kuris per mėnesį be pateisinamos priežasties praleido daugiau kaip pusę pamokų ar ugdymui skirtų dienų / valandų skaičių, nurodo nelankymo priežastis, atliktus veiksmus ir priimtus sprendimus, užfiksuotus mokyklų posėdžių protokoluose, dėl mokinio sugrąžinimo į mokyklą, pokalbių su mokinio ar vaiko tėvais (globėjais, rūpintojais) ar kitais asmenimis datą, dalyvius ir kitą Nesimokančių vaikų ir mokyklos nelankančių mokinių informacinės sistemos ir duomenų saugos nuostatuose nustatytą informaciją;
16.1.3. vykdo mokyklos nelankančių mokinių stebėseną, organizuoja švietimo pagalbos ir koordinuotos pagalbos teikimą, bendradarbiauja su mokinių tėvais (globėjais, rūpintojais), švietimo pagalbos specialistais, mokyklos vaiko gerovės komisija teisės aktų nustatyta tvarka ir žymi Mokinių registre apie suteiktą pagalbą.
16.2. išnaudojusi visas švietimo pagalbos mokiniui teikimo galimybes, kreipiasi į Savivaldybės merą, Savivaldybės vaiko gerovės komisiją dėl vaiko minimalios priežiūros priemonės ar koordinuotai teikiamos pagalbos šeimai skyrimo. Jeigu mokiniui ar vaikui ir jo šeimai reikalinga kompleksinė pagalba, kreipiasi į Savivaldybės įstaigą, kuriai pavesta vykdyti atvejo vadybos funkcijas, dėl atvejo vadybos proceso inicijavimo teisės aktų nustatyta tvarka;
16.3. bendradarbiauja (keičiasi informacija) su Savivaldybės vaikų apskaitos tvarkytoju, nevyriausybinėmis organizacijomis, mokinių ar vaikų tėvais (globėjais, rūpintojais) aiškinantis mokyklos nelankymo priežastis;
16.4. įvertina, ar mokinių ir vaikų mokyklos nelankymas yra sietinas su galimai pažeidžiamomis vaiko teisėmis (pvz., jei mokinio ar vaiko mokyklos nelankymo atvejis susijęs su vaiko tėvų (globėjų, rūpintojų) pareigų nevykdymu ar netinkamu vykdymu, nebendradarbiavimu su mokykla, siekiant užtikrinti geriausius vaiko interesus, ir kitais atvejais, kai manytina, kad pažeidžiamos vaiko teisės);
16.5. turėdama pagrįstos informacijos apie galimą vaiko teisių pažeidimą, neužtikrinamas vaiko teises ar geriausių vaiko interesų pažeidimą, atlikęs teisės aktuose nustatytus veiksmus situacijai išsiaiškinti ir spręsti, informaciją apie galimą vaiko teisių pažeidimą (nurodydamas galimą pažeidimą, jį pagrindžiančias aplinkybes ir priemones, kurių buvo imtasi) perduoda pagal kompetenciją Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Panevėžio apskrities teritoriniam skyriui ir (ar) policijai. Jeigu turima pagrįstos informacijos, kad tėvai (globėjai, rūpintojai) vengia leisti vaiką iki 16 metų į mokyklą arba kliudo jam mokytis, kai dėl to gali būti taikoma administracinė atsakomybė pagal Lietuvos Respublikos administracinių nusižengimų kodekso 80 straipsnį, informacija taip pat perduodama policijai ir (ar) Valstybės vaiko teisių apsaugos ir įvaikinimo tarnybai;
16.6. mokykla, iš kurios mokinys išvyksta, teisės aktų nustatyta tvarka išregistruoja mokinį iš Mokinių registro. Mokykla, į kurią mokinys atvyko mokytis, ne vėliau kaip per 3 darbo dienas nuo mokinio atvykimo dienos įregistruoja jį Mokinių registre.

IV SKYRIUS
BAIGIAMOSIOS NUOSTATOS

17. Įstaiga užtikrina Tvarkos aprašo nuostatų įgyvendinimą.
18. Tvarkos aprašas skelbiamas Įstaigos internetinėje svetainėje.
19. Informacija dėl vaikų praleistų mokymosi dienų ir (ar) nedalyvavimo ugdyme pateisinimo, nekaupiama.
20. Tėvai (globėjai, rūpintojai) ir Mokytojai su Tvarkos aprašu supažindinami El. dienyne.
21. Už šio aprašo koordinavimą atsakingas socialinis pedagogas. 
______________

